Magyarországi jelöltek is lesznek az idei MTV Europe Music Awardson – Szavazz! | ATEMPO.sk | Szlovákiai magyar zenei hírportál - hír, koncert, naptár
A Viacom csoport októbertől az MTV égisze alatt újítja meg zenei kínálatát, ám a csatorna már most hatalmas lehetőséget kínál a zenészeknek:
az idei MTV Europe Music Awards díjra ugyanis Magyarország is állíthat jelölteket.
Az MTV EMA a világ egyik legnívósabb zenei díja, európai szinten pedig egyértelműen a legfontosabb könnyűzenei esemény. A magyar MTV szerkesztősége összeállította az általa legfontosabbnak tartott 20 mai magyar előadó listáját, és a rajongóikra bízza, hogy közülük melyik legyen az az öt, aki versenyezhet 2017-ben az MTV EMA Best Hungarian Act, illetve Best European Act díjért. A hazai jelöltállító szavazás augusztus 24-től szeptember 7-ig tart, voksolni a szavazas.mtv.co.hu oldalon lehet.
A következő körben, amely a hivatalos nemzetközi szavazással egy időben, szeptember 12-én kezdődik, az is kiderül majd, hogy az öt hazai közönség-jelölt közül ki nyeri a Best Hungarian Act EMA díjat. A hazai nyertes egyúttal az MTV EMA Best European Act díjáért is versenybe szállhat, melynek győztesét a november 12-i londoni gálán jelentik majd be.
ATEMPO.sk / MTV
MTVByeAlexCloud 9+DenizFish!FreddieHalott PénzHősökKállay-Saunders AndrásKowalsky meg a VegaMargaret IslandNew Level EmpirePápai JociPunnany MassifRúzsa MagdiSoulwaveStadium XSupernemThe BiebersTóth GabiWellhello